Parahin lempeä lukija,
kuin tuhkasta nouseva feenikslintu,
kuningattaremme nousee tuhon partaalta.
Majesteetin kynnykselle on saapunut koko joukko nuoria naisia -
toivoen naivansa yhden kuningattaren pojista.
Kuninkaalliset häät ja lapset eivät voi olla kaukana.
Mikäli lehtereiden huhuihin on uskominen,
majesteetin ilmeet eivät ole osoittaneet suurta riemua.
Mieleeni juolahtaa, onko tuleva häähumu -
paljastanut majesteetin eristyneisyyden.
Kuningatar lienee Englannin yksinäisin nainen.
Kaipaakohan hän sitä?
Anteeksi? - Toveruutta.
Hänen ympärillään on tietenkin hovinaisia,
palvelijoita, hevosmiehiä ja vartijoita, muttei miestä.
Ei herrasmiestä.
Kaipaakohan hän sitä?
Hänellä on aviomies.
Siltikin todellisuudessa -
hän on yhtä leski kuin me kaksi.
Vaeltaakohan hänen katseensa?
Violet Bridgerton.
Tarkoitatko, että kuningatar olisi pelehtinyt?
En tietenkään.
Älä ajattele sellaista. Syvenny aariaan.
Onko hän kuollut?
En ole kuullut mitään, majesteetti,
joten kuningas lienee elossa,
ja kauan eläköönkin.
Ota selvää.
Haluan olla varma.
Tietenkin, majesteetti.
Maailman ovet avautuvat kuningattaren käskystä.
Jokainen brittiläisen imperiumin asukki tottelee kuningattaren mielitekoja.
Taistelisimme hänen puolestaan.
Mutta miksi?
Armeija ei voi valloittaa sitä, mitä majesteetti eniten tarvitsee.
Yksinäisyys on taistelu, jossa kuningatarkin on yksin.
Tohtori!
BRIDGERTON: KUNINGATAR CHARLOTTE
"Hän kasvaa ja lakastuu kuin kukkanen,
hän pakenee kuin varjo, joka ei pysy."
"Elämän keskellä olemme kuolemassa."
Rukoilkaamme.
Isä meidän, joka olet taivaissa. Pyhitetty olkoon sinun nimesi.
Tulkoon sinun valtakuntasi.
Tapahtukoon sinun tahtosi, myös maan päällä niin kuin taivaassa.
Aamen.
Lady Danbury.
Voinko auttaa?
Lapset nukahtivat kuulemma oitis. - Se on totta.
Oletteko nälkäinen tai kylmissänne?
He eivät tunnu surevan isänsä kuolemaa.
Se ei ole yllätys.
Lordi Danbury oli heille vieras.
Hän näki heitä vain harvakseltaan.
Charlie voi sytyttää takan.
Kokki voinee valmistaa kylmiä annoksia tai aikaisen aamiaisen.
Aamiaisenko? - Kello on neljä aamulla.
En tajunnut. Anteeksi, Coral. Mene takaisin vuoteeseen.
En jätä teitä.
Tietenkin surette häntä. Hän oli miehenne.
Kenties teetä tuon sijaan...
Mitä se on?
Portviiniä. Se on kamalaa.
Mutta lordi pitää siitä.
Piti.
Hän piti siitä.
Arvon rouva...
Olin kolmivuotias, kun vanhempani kihlasivat minut.
Kun sopimus tehtiin. Kolmivuotias.
Minut kasvatettiin hänen vaimokseen.
Minulle opetettiin, että lempivärini oli kulta kuten hänenkin.
Hänen lempiruokansa olivat minun lempiruokiani.
Luin vain kirjoja, joista hän piti.
Soitin hänen lempimusiikkiaan.
Juon portviiniä, koska hän piti siitä,
joten minäkin pidän. Enkä ole koskaan...
Vaikka usein uneksin,
kuvittelin, toivoin ja suunnittelin...
En arvannut, millaista olisi ilman häntä.
Hän jätti tämän maailman.
Minut kasvatettiin hänelle, ja nyt olen -
uusi.
Upouusi.
En tiedä, millaista on hengittää ilmaa, jota hän ei hengitä ulos.
Maailma muuttuu.
Ne on kerättävä köyhille.
Oitis, majesteetti.
Onko hän kirjoittanut? - Ei, pelkäänpä.
Leskiprinsessa... - Mitä hän haluaa?
Hän saapuu Lordi Buten kanssa. - En ota vieraita vastaan.
Kuninkaallinen lääkäri on mukana.
En suostu tapaamaan lääkäriä.
Teillä kestää kauan. - Hyvin kauan.
Olen tarkka.
Hän odottaa lasta.
Se on tehty. - Oletteko varma?
Ei epäilystäkään.
Naisen sisälmykset ovat täynnä epäilyksiä, mutta oletteko mahdollisimman varma?
Varsin varma.
Raskaus on jo sangen pitkällä. Edistys on suurenmoista.
Luojan kiitos.
Voimmeko ilmoittaa? - Vasta, kun vauva liikkuu.
Milloin se tapahtuu? - Ennen kuin kuukausi on ohi.
Onnittelut, teidän korkeutenne.
Onnittelut lienevät paikallaan teillekin.
Siirrän tavarani heti Buckingham Houseen.
Mitä? - Kannat perillistä.
Turvallisuutesi on tärkeintä.
En jätä sinua hetkeksikään yksin.
Odotamme tulevan kuninkaan saapumista yhdessä.
KUNINGATAR CHARLOTTE
Brimsley. Brimsley, pyydän.
Mitä?
Minä... - No?
Tiedät, etten voinut... Tiedät, että velvollisuuteni... En voi...
Auttaisin mielelläni löytämään sanasi, mutta minulla on hoppu.
Vie kirje kuninkaalle.
Tohtori!
Selällesi.
Teitä on kielletty häiritsemästä tri Monrota työssään.
Minulla on kirje kuninkaalle.
Jaan kirjeet henkilökohtaisesti.
Majesteetti, minulla on kirje.
Charlotteltako?
Ei. Et ole valmis.
Laita se muiden joukkoon. - Oletteko...
Tarvitsetteko apua?
Muiden joukkoon.
Teille on vieraita.
Minä suren. Lähetä heidät pois.
Kyseessä on Lordi ja Lady Smythe-Smith.
Smythe-Smithit? Täällä?
Hastingsin herttuan ja monien muiden perheiden kanssa.
Heillä on huolia.
No?
Agatha. Kultaseni.
Olemme murtuneita menetyksesi johdosta.
Suremme. - Hän oli suuri mies.
Hän oli mestari.
Me suremme. - Kuitenkin.
Niinhän aiotte sanoa, eikö?
Niin tosiaan aiomme.
Meidän täytyy tietää. Mitä nyt tapahtuu? - Mitäkö?
Mikä sinusta tulee?
Mitä meistä tulee? - Anteeksi, tämä...
En ymmärrä, mitä tarkoitatte.
Olet hovin jäsen. - Olet kuningattaren suosikki.
Palatsi on taatusti kertonut jotain.
Menettelystä. Mitä seuraavaksi tapahtuu?
Lordi Danbury kuoli meistä ensimmäisenä.
Ensimmäinen herrasmies puoleltamme.
Ja sinulla on poika.
Kysytkö, onko nelivuotias poikani -
nyt Lordi Danbury?
Meidän on tiedettävä, pätevätkö heidän perintölakinsa meihin.
Periikö hän tittelin?
En ajatellut...
Voimme menettää kaiken sukupolvessa. - Niin.
Mitä sinä menetät, me menetämme. Olet ennakkotapaus.
Oletko Lady Danbury vaiko vain rouva Danbury?
Hänen palvelijansa eivät tienneet.
Ehkä lordilla ei ollut sellaista.
Miehelläni oli asianajaja.
He tapasivat lukemattomia kertoja jostain syystä.
Hänen nimensä on löydettävä. - Olisiko tittelin menettäminen vakavaa?
Olisi, Coral.
He tulivat tänne etsimään vastauksia. Luottaen minuun. Annoimme heille toivoa.
He saivat harvinaista herkkua. Tasa-arvoa. Danburyn tanssiaiset.
He eivät luovuta helposti.
Arpia on luvassa.
Tässä se on.
Asianajajako?
Asianajaja hoitaa tämän. Kirjoitan hänelle, ja hän tulee.
Tulisiko asianajaja tosiaan tapaamaan naista?
Allekirjoitan kirjeen "Danburyna".
Hän olettanee, että olen vain huonotapainen mies.
Oletko kuullut mitään? - En, majesteetti.
Oletko varma, että hän saa kirjeet? - Minä toimitan ne, majesteetti.
Onko leskiprinsessa yhä täällä?
Eikö hän ole pudonnut portaista tai tukehtunut lihaan?
Joudun ilmoittamaan, että hän on elossa, majesteetti.
Aikaa on kulunut.
Majesteetti? - Siis oletteko lähestulkoon valmis?
Valitettavasti en ole läheskään valmis.
Ramsay, en ole suuri nainen. - Ette, majesteetti, mutta...
Tarvitsemme yhä kuninkaan. Hänhän pyysi häämuotokuvaa.
Niin.
Kuningas tosiaan pyysi häämuotokuvaa.
Hänen majesteettinsa on huomaavainen.
Ihoni on vaalea.
Maalatkaa ihoni tummemmaksi kuin se onkin.
Majesteetti...
Näyttäkää.
Ei, maalatkaa hänen ihonsa vaaleammaksi.
Kalpeaksi. Kuningas haluaa sen hehkuvan.
KUNINGATAR CHARLOTTE
Vahditko untani, Brimsley? - Anteeksi, majesteetti.
Saisinko kirjeen? - Kirjettä ei ole.
On. - Ei ole.
Se on kädessäsi.
Niin on.
Kuten sanoin. - Se ei ole kuninkaalle.
Hän kirjoittaa herttua Adolfille.
Veljelleenkö Saksassa?
Miksi?
Hän ei voi lähteä ilman turvapaikkaa ja miespuolista suojelijaa.
Reynolds.
Enhän lähetä sitä?
Kysytkö minulta?
Kysyn. Tämä on...
Hän haluaa lähteä.
Voin jättää sen lähettämättä.
Jätänkö sen lähettämättä?
Se on sinun päätettävissäsi. - Ei, se on...
Voit kertoa kuninkaalle. Hän ryhtyy toimiin. Kaikki on ratkaistu.
Joten?
Jätänkö sen lähettämättä?
Mitään ei ole tehtävissä.
Lähetä se.
Kaikki on vaarassa.
Ja pidät salaisuuksia.
Mutta minne kävelette?
Kävelen vain.
Kuin jokin kulkuri tai runoilija?
Mahdotonta. Tulen mukaanne.
Ei, kiitos. Haluan olla yksin.
Pidän etäisyyttä.
Yksin.
Tuollaiset jalkineet eivät sovi niitylle.
Lordi Ledger.
Mitä teette täällä?
Tämä on minun tilani.
Luulin sitä omakseni.
Teidän tilanne on tuolla. Tämä on minun.
Olemme naapureita.
Tunkeilenko?
En usuta koiria kimppuunne.
Te vain kuljeskelette.
Kuljeskelen? Luulin käveleväni.
Mikä ero niillä on?
En minä tiedä.
Aloin vain kutsua sitä kuljeskeluksi, jotta se kuulostaisi pittoreskilta -
ja jotta Lady Ledger moittisi minua vähemmän.
Nyt kuljeskelen päivittäin.
Entä te? - Ensimmäinen kerta.
Tätä tosin kutsuisin vain kävelyksi. - Miksi?
Koska tunnen itseni hulluksi.
Otan osaa suruunne.
En voi enää maata vuoteessa, joten tulin tänne.
Tilallenne.
No, kävely tai kuljeskelu -
kohentaa aina mieltä.
Tosin nuo eivät sovi kumpaankaan.
En ajatellut.
Huomenna pärjäätte paremmin.
Huomennako?
Tapaamme täällä huomenna samaan aikaan.
Puette paremmat jalkineet. Voimme kuljeskella yhdessä.
Siinähän te. Vilhelm, tässä on prinsessa Adelaide.
Hauska tavata, korkeutenne. - Edvard, tämä on prinsessa Viktoria.
Hauska tavata, korkeutenne.
Mukava tavata. - Hei.
Poikani ovat olleet innoissaan tapaamisesta.
Aivan. No. Kutsumme teidät pian taas.
Majesteetti. - Majesteetti.
Korkeutenne. - Korkeutenne.
Keitä he olivat?
Kihlattunne.
Kihlattumme?
He ovat vieraita. - Entä sitten?
He ovat rikkaita aatelisia.
Heillä on yhteyksiä. He ovat täydellisiä.
Ensi viikolla he ovat vaimojanne.
Ensi viikollako? - Vitsailet kai, äiti.
Eikö meillä ole sananvaltaa?
Emmekö saa ohjata elämiämme?
Kehotat meitä naimisiin täysin vieraiden kanssa.
Se on mestariteos, eikö totta?
Ja suuri.
Aivan kuin olisimme aivan heidän vieressään.
Sangen latautunut.
Niin, sangen.
Violet. Onko kaikki hyvin?
Ilman muuta. Miksi kysyt?
Tunnen sinut hyvin,
ja viimeisimmissä tapaamisissamme et ole ollut oma itsesi.
Olen täysin kunnossa.
Violet Bridgerton. - En ole kunnossa. Huonekuntani on...
Anthonylla on kuherruskuukausi.
Gregory on kasvanut kaksin verroin pidemmäksi kuukaudessa.
Eloisella on selkkaus Penelopen kanssa. Tiedät, miten läheisiä he ovat.
Hän tömistelee ympäri taloa kuin myrskypilvi.
Voisin jatkaa, mutta...
Ymmärrätkö? - Violet.
Agatha. - Olemme ystäviä.
Voit kertoa minulle kaiken. - En tiedä, mitä tarkoitat.
Minäkään en tiedä, mitä tarkoitan. Vielä.
Aistin vain, että on muutakin, ja odotan sinun kertovan.
En kerro.
Jotain siis on.
En voi. - Voit.
Minä...
Vaikuttaa siltä,
että puutarhani on kukassa.
On talvi. Maa on jäässä.
Miehelläni ja minulla oli puutarha.
Vehreä puutarha monin eri kukkasin.
Puutarha kuoli hänen myötään.
Enkä edes ajatellut puutarhaa. En halunnut puutarhaa.
Mutta viime aikoina puutarha on kukkinut äkkiarvaamatta.
Puutarha?
Tiedän, että se haluaa asioita.
Auringonvaloa.
Ilmaa.
Kosketusta.
Puutarhasi on kukassa.
Se kukkii hallitsemattomasti.
Voi, Violet.
Minusta on tulossa vaarallinen, Agatha. - Taatusti.
Pyysin melkein palvelijaa makaamaan päälleni.
Varakreivitär Bridgerton.
Violet. - Minun on mentävä.
Ihana tapaaminen. - Violet...
Olen ollut näyttelyssä kauemmin kuin suunnittelin.
Näkemiin.
No?
Ratsastussaappaat.
Paljon paremmat.
Tätäkö tämä vain on?
Niin, enimmäkseen.
Jalkaa toisen eteen kerta toisensa jälkeen.
On siinä muutakin. Katselen myös ympärilleni.
Huomaan. - Huomaatte mitä?
Mitä täällä on.
Valkoiset jänikset.
Metsäkauriit talviturkissaan.
Kukkivat lumikellot.
Pesivien kottaraisten sorinan. Sitä täällä on.
Mutta näen myös sen, mitä täällä ei ole.
En ymmärrä.
Kukkivat ruusupensaat,
keltaiset leinikit, mehiläisten surina.
Kesän pääskysten laulu.
Kävelemällä niityillä tarpeeksi näkee kaiken kerralla.
Mitä on ja mitä ei ole.
Mennyt ei olekaan kadonnut.
Hevosten lantakasoja täällä on tosin aina.
Arvon rouva.
Haluan yhä olla yksin.
Totta kai, mutta keittiössä. Eilinen illallinen pilaantui.
En tarvitse illallista.
Mitkä olivatkaan kottaraisia?
Yksinkö, rouva?
Yksin, Coral.
Näettekö tuon?
Minkä, Lady Danbury?
Lehtopöllön, jolla on laakerinoksa nokassaan.
Myönnän, etten näe.
Mutta Lordi Ledger.
Koska sitä ei ole, teidän pitäisi nähdä se erityisen tarkasti.
Opiskelija ylittää mestarinsa.
Hyvä.
Tulitte molemmat.
Keskustelkaamme hääkukkasista.
Tarpeetonta, sillä häitä ei tule. - Unohdit jotain silloin taannoin.
Vanhimman veljemme, Yrjön,
Walesin prinssin.
Englannin sijaishallitsijan.
Hän on vastuussa isän puolesta.
Mies, jolla, kuninkaallisen avioliittolain mukaan,
on ainoa valtuus hyväksyä kaikki avioliitot.
Myös meidän. - Hän vain ei ole hyväksynyt niitä.
Eikä hyväksy.
Hän on varsin loukkaantunut siitä, ettette keskustelleet.
Olette oikeassa.
Olemmeko? - Ylitin valtuuteni.
Sijaishallitsijana asia on täysin Walesin prinssin käsissä.
Hän on hallitsija ja perimmäinen auktoriteetti.
Aivan oikein. - Yrjö, ole hyvä poika ja hyväksy liitot.
Hyväksyn.
Oliko matka onnistunut? - Kamala.
Majesteetti.
Herttua Adolf Fredrik IV Mecklenburg-Strelitz.
Missä leskiprinsessa on?
Modistinsa seurassa.
Odota ulkona, Brimsley.
Majesteetti. - Nouse. Näytät naurettavalta.
Mukava nähdä, sisar. - Etkö päässyt nopeammin?
Mein Gott. Sinulla on kuningattaren elkeet.
Olisin tullut aiemmin, mutta matka oli haastava.
Oksennan vieläkin.
Se meillä on yhteistä.
Majesteetti.
Iloisia uutisia! - En vain ole iloinen.
Haluan kotiin, Adolf.
Kotiinko?
Pötyä.
Pötyäkö? Viet minut kotiin, oitis. Et voi kieltäytyä.
Kun tulimme, sanoit,
ettei imperiumille sanota ei. Olen kuningatar.
Olet tunteellinen. - Jos sanot noin vielä, teloitutan sinut.
Charlotte.
Sisälläsi kypsyy Englannin hedelmä,
ja kunnes hedelmä on kypsä, kehosi on vain puu,
puu kruunun hedelmätarhassa. Ja silloin... - Olenko puu?
Tarkoitan vain, että lapsi sisälläsi ei ole sinun.
Kasvatan sitä. - Ja?
Olisiko sinusta siihen? - Kehosi ei kuulu sinulle.
Maasta lähteminen olisi maanpetos.
Kuninkaan sieppaus.
Kenties sodanjulistus. - Haluan kotiin.
Perheeni luokse. Sinun luoksesi.
En ole perhettäsi nyt. Kuningas Yrjö on.
Ellei...
Onko jokin vialla, Charlotte?
Ei tietenkään. - Ei kai hän satuta sinua?
Kaikki on hyvin.
Helpottavaa kuulla.
Siihen olisi ollut vaikeaa ottaa kantaa.
Miksi?
Adolf, miksi?
Neuvottelin kihlauksesi mainiosti.
Muodostin provinssimme ja Englannin välille liiton.
Liitonko? Siksi siis naitatit minut heille.
Se oli hyväksi kaikille.
Leijonat olivat portilla.
Tämä liitto -
tarkoittaa, että Mecklenburg-Strelitziä puolustaa Ison-Britannian mahti.
Charlotte, kohtalomme ovat sidotut.
Siksi on hyvä, että olet kunnossa.
Mutta mitä sillä olisi väliä? Kehoni kuuluu hänelle.
Meillä on tataarifasaaneja.
Haluatko nähdä ne?
Kolme tuntia eilen.
Onko jokin vialla? - Ei, herra.
Lopettakaa sitten kuiskuttelu!
Uudelleen.
Mitä tuolla on?
Lapseni.
Palvelustyttöni Coral.
Mitä siellä ei ole?
Perheeni.
Ehkä tittelini ja omaisuuteni.
Kruunu voi viedä ne minulta.
Tulevaisuuden onneni.
Miehenne?
En tunne, että hän puuttuisi elämästäni.
Pidättekö minua hirviönä?
En.
Se tekisi minustakin hirviön.
Mitä tarkoitatte?
Sitä,
että ymmärrän.
Monet lesket sanoisivat kai samaa.
Leskimiehetkin, jos olisivat yhtä vapaita kuin te.
Pidättekö minua vapaana?
Luulin olevani.
Mutta vasta nyt, kun hän on kuollut,
minua rasittaa taakka siitä, mitä tarkoittaa olla miehetön nainen.
Olen yksin, mutta elämä on ulottumattomissani.
Syntymäpäiväni on ensi viikolla, mutta mitä siitä?
Se on yhä suruaikaa.
Voin olla varma vain -
surusta, kirjonnasta -
ja hiljaisista teehetkistä muiden leskirouvien kanssa.
Kuljeskeluitakin on.
Minäkin olen.
Oletteko?
Päivä on ollut mainio. Kiitoksia.
Niin on.
Kiitos. - Minun on... Minulla...
Hyvää päivää, Agatha.
Coral, en ole nälkäinen. - Teitä tuli tapaamaan herrasmies.
Herrasmieskö?
Hän on asianajaja ja etsii rouvaa, joka ei kirjoita koko nimeään.
Valitettavasti tällaiselle tapaukselle ei ole ennakkotapausta.
Siksi se onkin "kokeilu".
Ja mieheni kuoli ensimmäisenä.
Ikävä kyllä titteli ja tila -
annettiin juuri Lordi Danburylle, levätköön rauhassa, eikä teille.
Normaalisti ne siirtyvät seuraavalle Lordi Danburylle.
Minulla on poika.
Mutta emme tiedä, siirtyvätkö tittelit sukupolvelta toiselle.
Todennäköisesti ne palaavat kruunulle.
Jään siis tyhjin käsin.
Saan vain mieheni vanhan talon ja rahat.
Voi ei.
Se...
Kun miehenne hyväksyi uuden kiinteistön,
hän käytti runsaasti omaisuuttaan tukeakseen uutta elämäänne.
Räätälit, klubimaksut, hevoset, uutta henkilökuntaa.
Miehelläni oli yksi mantereen suurimmista omaisuuksista.
Ikävä kyllä miehenne vaikuttaa liioitelleen omaisuuttaan.
Hän kulutti huomattavasti elääkseen lordille sopivaa elämää.
Eli tittelin ansiosta,
jota emme ehkä saa pitää,
mitä minulle jää?
Pennittömyyskö?
Kodittomuusko?
Mitä minä teen?
Mitä kaikki köyhät lesket tekevät. Tukeutukaa miespuoliseen sukulaiseen.
Tai naikaa uudelleen.
Mukavaa, että vierailette sisarenne luona.
Minä tuskin näin perhettäni avioiduttuani.
Charlotte, olet onnekas.
Hän on uupunut. Raskausaika.
Muistan sen hyvin.
Tulevan kuninkaan kantaminen ei ole helppoa.
Missä nykyinen kuningas on?
Liittyykö majesteetti seuraamme? - Majesteetti hoitaa asioita.
Charlotte on tukenut häntä.
Majesteetti?
Kirjoitan hänelle.
Tyttökulta.
Vaikea osa on tehty.
Olet tehnyt velvollisuutesi. Sait perillisen alulle.
Nyt olet vapaa.
Mitä tulee poikaani,
sinun ei tarvitse nähdä häntä enää.
Ennen kuin tarvitsemme toisen perillisen.
Miksi olen täällä?
Ajattelin, että haluat nähdä seinät.
Ne on pesty.
Ei jälkeäkään... - Seinä.
Keksin, miten puutarha suojataan.
Jos kuningas haluaa -
kylpeä kuunvalossa ilman rihman kiertämää, voimme rakentaa sermin.
Tulinko tänne asti puutarhasermin ja puhtaan seinän takia?
Ei, on muutakin.
Kuningatar...
Hän käyttäytyy eriskummallisesti.
Olen huolissani. Pelkään, että hän on tuhon partaalla.
Ehkä kuningatar voisi tavata kuninkaan tohtorin mielensä tähden.
Ei. - Reynolds, kuuntele...
Sanoin ei.
Et anna mitään.
Et kerro mitään. Jos pyydän apuasi, et kohtele minua tasa-arvoisena...
En voi auttaa sinua!
Lähden nyt.
Uudelleen.
Kuninkaan miehenä saan tavata hänet. - Tiedätte, ettette voi tulla tänne.
Kuninkaan miehenä saan tavata hänet! - Palatkaa asuintiloihinne!
Mitä pirua teette hänelle?
Hoidan häntä.
Uudelleen.
Lopettakaa tämä hulluus!
Viekää hänet pois! Välittömästi.
Uudelleen.
Hyvin tehty!
Kiitos tapaamisesta.
Ajattelin, että nauttisit näyttelystä ilman väenpaljoutta.
Se avattiin meitä varten.
Agatha, haluan pyytää anteeksi eilistä tunteikkuuttani.
Toivon, että annat anteeksi ja unohdat koko asian.
Se oli hölynpölyä.
Se oli kaukana hölynpölystä, enkä unohda.
Agatha. - Mitä tiedämme toisistamme?
Todella, sukupuiden ja leskeyden lisäksi?
Mitä kukaan seurapiirien naisista tietää tosiystävyydestä?
Puhumme kevyistä aiheista, avioliitoista ja juoruista.
Sinä avauduit eilen näyttääksesi, kuka olet.
Se oli rohkeaa.
Me äidit, tädit ja seurapiirien johtajat -
kulutamme aikaamme luoden avioliittoja,
puhuen viekoittelusta, rakkaudesta, romansseista.
Puhumme vain nuorista, jotka eivät ymmärrä, mitä ne tarkoittavat.
Millaista on ilman niitä.
Millaista on menettää ne.
Olemme täynnä juoruja ja tarinoita,
mutta kypsinä naisina me emme ole keskustelun aiheena.
Lady Whistledown ei kirjoita meidän sydämistämme.
Olemme kertomattomia tarinoita.
Eilen -
kerroit osan tarinastasi.
Ja kiitän sinua siitä.
Ole...
Ole hyvä.
Tule tänne.
Näytän sinulle vanhan teoksen.
Yhden suosikeistani.
Heidän puutarhansa on aina kukassa.
Nytkinkö? Kuningas on...
Hulluudella ei ole merkitystä, kun rakkaus kukoistaa.
Rikkaruohot kuuluvat heistä asiaan.
Meillä kaikilla on puutarhat, Violet.
Puutarhani ei kuollut mieheni myötä,
koska sitä ei ollut istutettu.
En edes tiennyt, että minulla voisi olla puutarha.
Se kukki vasta, kun hän oli poissa.
Kun se kukki,
hoidin sitä kiivaasti.
En ole koskaan elämäni aikana aprikoinutkaan toista miestä.
Mutta nyt...
Ei ole väärin haluta sitä.
Sano se.
Haluan puutarhurin.
Haluan hänen hoitavan puutarhaani yltäkylläisesti.
Istutammeko uudelleen?
Älkää.
Antakaa sen kuihtua.
Majesteetti.
Ette voi lähteä. Englannista. - Tiedän.
Ette voi lähteä Englannista.
Sinun on jäätävä tänne.
En voi. - Sinua syytetään.
Jäät tänne.
Missä hän on?
St Jamesin palatsissa salongin tapaamisissa.
Se on vain huivi, senkin vesseli. - Pue se sitten itsellesi.
Jaaha, oletpas nenäkäs!
Dominic, lopeta oitis.
Tämä on tärkeä päivä, ja sinun on käyttäydyttävä.
Ole hyvä poika ja kuuntele äitiäsi.
Milloin palaan lastenhoitajan luokse?
Dominic, olen pahoillani, ettet tunne minua.
Minäkään en tuntenut vanhempiani hyvin. On varmasti pelottavaa jättää hoitaja,
mutta olen äitisi.
Ja isäsi meni enkeleiden luokse.
Nyt sinä olet perheen mies.
Perheen mieskö?
Niin.
Ja sinun on tehtävä velvollisuutesi.
Hyvä on sitten.
Teidän on korkea aika tavata poikani.
Lordi Danbury.
Ihastuttavaa tavata, teidän korkeutenne.
Miellyttävää tavata, Lordi...
Perimyskysymys. - Sitä ei ole päätetty.
Huolenaiheita on.
Ymmärrättekö sen seuraukset?
Kovin komea poika.
Tulkaa pian taas vierailulle.
Kuka on seuraava?
Pondicherryn kuvernööri.
Teinkö velvollisuuteni, äiti?
Näytit heille, kuka olet.
Dominic Danbury. Herman Danburyn poika.
Niin.
Se sinä olet.
Olet myös Lordi Danbury.
Otat paikkasi, koska sinulla on siihen oikeus.
Ja koska olet poikani.
Äitisi on Agatha Danbury,
tyttönimeltään Soma,
Sierra Leonen Kpa-Mende Bo -heimon kuninkaallista sukua.
Tulet sotureista.
Me voitamme.
Älä unohda sitä.
Kovin kaunis, isä.
Mutta sinun on aloitettava alusta. - Miksi, kaunotar?
Tuo on liian iso minulle.
Syntymäpäiväsi meni jo, älykkö.
Tämä on ystävälle. - Et koskaan tee hattuja ystävillesi.
En, mutta tämä ystävä on surullinen.
Ehkä olet oikeassa.
Ehkä tämä ei sovi ystävälleni. - Ei, anna se.
Hattusi piristävät. Kukaan ei saa surra syntymäpäivänään.
Voinko auttaa?
Tämä minun on tehtävä yksin.
Lisää paperikukkia. Kaikki pitävät niistä.
Hän on säkenöivä. Hän hehkuu.
En ole nähnyt ketään näin rikasta.
Kosketin hänen takkiaan. - Hengitä.
Sanoiko hän, miksi tuli? - Majesteetin ei tarvitse selittää.
Aivan.
Vie hänet hoitajalle.
Majesteetti.
Mistä tämä kunnia?
Tulin tietenkin esittämään viralliset osanottoni.
Surua. Rukouksia.
Miten ystävällistä.
Teidän pitäisi olla kotona lepäämässä.
Kotona.
Se paikka ei ole koti.
Olen lähtenyt sieltä enkä koskaan,
koskaan palaa.
Minne aiotte mennä?
No, minähän olen tullut tänne.
Hän haluaa jäädä.
Jäädä? Mikä kunnia.
Ei ole, vaan kauhistuttavaa.
Hän odottaa kuninkaallista lasta. Hän kantaa imperiumin tulevaisuutta.
En voi olla vastuussa hänestä. Hänen on pysyttävä täydellisenä.
Sitä paitsi asuttaisin...
Englannin kuningatar pyytää minulta maanpetosta.
Jopas. Minä...
Mitä teen?
Lähetä palvelija oitis Buckingham Houseen.
Brittiläiset punatakit ovat kuuluisia kyvyistään.
Silti päämiehiä ei suojella henkilökuntansa huolimattomuudelta.
Teemme tehtävämme huolellisesti.
Tärkein niistä on olla kadottamatta kuningatarta!
Vastaan velvollisuuksistani kuningattarelle.
Kuningatar ei ole kateissa. Tunnen hänen tilanteensa hyvin -
ja osaan käsitellä sitä.
Jos ulkomaalaiset pysyisivät poissa tieltäni -
ja ymmärtäisivät, että katoamista on käsiteltävä hienovaraisesti.
Anteeksi.
Vaunut oitis. - Selvä, herra.
Tiedän.
Minäkin, vauva, mutta...
Anteeksi, majesteetti.
Brimsley on täällä.
Hän on hyvä työssään. - Veljennekin tuli.
En tapaa heitä.
Majesteetti,
en teeskentele tietäväni, mitä pulmia teillä on.
Mutta tiedän, ettei niitä ratkaista täällä.
Niitä ei ratkaista missään.
Kertoisitteko, mikä on vialla?
Haluaisin.
Mutten voi.
Voin vain sanoa, että kaikki muut tässä maassa -
ovat valehdelleet ja pettäneet minut paitsi te.
Olette ainoa ystäväni.
Majesteetti,
en ole ystävänne.
Haluan olla.
Mutta tällä hetkellä olen vain alaisenne.
Olen myös toiminut alaisenanne.
En ole ottanut tunteitanne huomioon.
Tein teistä pelkän kruunun ilman inhimillisyyttä.
Joten,
jos haluamme olla ystäviä,
on aloitettava alusta.
Koska minäkin tarvitsen ystävää.
Teistä tulee ystäväni.
Olen ystävänne.
En halunnut tällaista elämää.
Olemme naisia.
Miehet, joilla on kohtalomme käsissään, eivät ymmärrä, että meillä on haluja -
ja omia unelmiamme.
Jotta voisimme elää haluamaamme elämää,
heidät on saatava ymmärtämään se.
Rohkeutemme.
Tahdonvoimamme toimii todisteena siitä.
Kiittäkää talouttanne vieraanvaraisuudesta.
Sen teen, majesteetti.
Saanen kiittää teitä, Lady Danbury, hienovaraisuudestanne.
Olen hänen palveluksessaan.
Äiti.
Ei.
Tukahduta röyhkeytesi ja välttelysi. Pitkä nuoruutesi on ohi.
Tunnin päästä olet aviomies.
Tiedän. Mutta äiti...
Minua pelottaa.
Mitä pelkäät?
Etten voi rakastaa häntä.
Rakkaus ei tule tai jätä tulematta taikaiskusta.
Se ei riipu kemiasta.
Sitä on vain näytelmissä.
Rakkaus on päättäväisyyttä.
Rakkaus on päätös.
Astut avioon vaimosi kanssa ja päätät rakastaa häntä.
Älä anna itsellesi vaihtoehtoja.
Aviossa oleminen on vaikeaa.
Täynnä kipua.
Ja kuninkaallisen elämä on yksinäistä.
Ota puolisostasi kiinni ja pidä kiinni.
Rakasta ja kovaa rakastakin, koska jollet tee sitä,
olet hukassa.
Kuningattaren ensimmäinen vastuu on hänen kansansa, ei mielitekonsa.
Edesmenneet kuningattaret ovat kantaneet samaa taakkaa.
Ajan myötä ihastut velvollisuuksiisi,
siten jalo luonteesi kasvaa.
Näistä nuoruuden puuskista tulee vain kiusallisia muistoja.
Charlotte?
Brimsley.
Vaunut jäävät odottamaan.
Saavuimme vasta. Et voi...
Vaunut odottavat.
Minne olet nyt matkalla?
Myit minut Englannin kuningattareksi.
Se minä aionkin olla.
Ledger.
Arvon rouva.
Mikä tuo on? - Syntymäpäivähattu.
Teen niitä.
Tein tämän teille.
En ollut varma päivämäärästä,
mutta en halunnut teidän jäävän ilman juhlia.
Ette voi olla täällä.
Mutta en ole täällä.
Ette voi tulla sisään.
En aio tulla sisään.
Teidän on oltava hiljaa. - En päästä pihaustakaan.
Koska en ole täällä.
Kuten näette.
Enkä tule sisään.
Missä kuningas on?
Valitettavasti hän ei ehdi tapaamaan.
Pötyä. Vie minut hänen luokseen. - Majesteetti.
Valitettavasti se on mahdotonta. - Ei ole. Haluan nähdä hänet. Missä hän on?
Ette te halua häntä nähdä.
Älkää kertoko minulle, mitä haluan.
Viekää minut hänen luokseen, tai mieheni tutkivat koko palatsin.
Tuolla, majesteetti.
Vapauttakaa hänet!
Vapauttakaa kuningas!
Kaikki ulos. Välittömästi.
Yrjö.
Yrjö, minä tässä.
Tai Venus. Venus on tässä. Yrjö.
Pirun Venus. Olen Charlotte.
Olen Charlotte, ja sinun pitää olla taas Yrjö.
Sinun on yritettävä.
Palaa luokseni.
Ole kiltti, Yrjö. Tule takaisin.
Yrjö, tule takaisin.
Tunnetko tuon, Yrjö?
Se potkii.
Olen Charlotte. Tämä on lapsemme.
Sinun on oltava taas Yrjö, tai emme ole keitään.
Charlotte.
Majesteetin on ymmärrettävä. Menetelmäni ovat toimivia.
Haluan kuninkaan olevan järjissään. - Minä en piittaa siitä.
Piittaan hänen onnestaan ja sielustaan.
Olkoon hullu, jos hän sitä tarvitsee. Ette hoida häntä.
Viekää hänet pois.
Tämä on virhe. Virhe, joka tuhoaa hänet!
Olkaa kiitollinen, etten tuhoa teitä.
Hän tarvitsee ruokaa, kylvyn ja vaatteita.
Tarvitsen tavarani. Muutamme Kew'hun.
Odota.
Siihenkö?
Siihen.
Tekstitys: Minea Laakkonen